ดัชนีแกว่งปิดเช้าร่วง 0.99 จุด
ตลาดหุ้น 21 พ.ค. ปิดภาคเช้าที่ 1,642.41 จุด ลดลง 0.99 จุด มูลค่าการซื้อขาย 27,046.86  ล้านบาท
21 พ.ค. 2556

ตลาดหุ้น 21 พ.ค. ปิดภาคเช้าที่ 1,642.41 จุด ลดลง 0.99 จุด มูลค่าการซื้อขาย 27,046.86  ล้านบาท 
บริษัทหลักทรัพย์เคที ซีมิโก้ คาดว่าดัชนีแกว่งตัวขึ้นลงในกรอบแนวรับ 1,635-1,630 จุด แนวต้าน 1,650-1,655 จุด แนะนำ แบ่งขายทำกำไร 30% บริเวณเหนือ 1650 จุด โดยดัชนีมีโอกาสแรลลี่ไปได้ถึง 1670 จุดก่อนที่จะมีการปรับฐานตามเทคนิค โดยปัจจัยลบจะมาจากความเสี่ยงจากแนวโน้ม QE3 อาจถูกลดขนาดหรือถูกยกเลิกอาจมีสูงขึ้น หลังการแถลงภาวะเศรษฐกิจของประธานธนาคารกลางสหรัฐ (เฟด) เบน เบอร์นันเก ต่อสภาคองเกรส และรายละเอียดของผลประชุมเฟดที่ผ่านมาในวันพุธนี้   
ส่วนการปรับขึ้นของหุ้นกลุ่มสินค้าโภคภัณฑ์ ปิโตรเคมีและพลังงาน อาจมีต่อเนื่องในวันนี้ หลังเงินเหรียญหรัฐฯกลับมาอ่อนค่ารอบใหม่ แต่คาดว่าระยะเดือนมีโอกาสถูกขายล็อกกำไรซึ่งอ้างอิงผลสำรวจเดือน พ.ค. ของผู้จัดการกองทุนที่ยังลดน้ำหนักการลงทุนหุ้นกลุ่มสินค้าโภคภัณฑ์ จากแนวโน้มเศรษฐกิจจีนชะลอตัวและแรงกดดันเงินเฟ้อเบาบาง
ขณะที่ปัจจัยบวก จะมาจากการมีมุมมองเชิงบวกต่อหุ้นและโอกาสที่ผลประชุมคณะกรรมการนโยบายการเงิน (กนง.) ปลายเดือนนี้ มีโอกาสลดดอกเบี้ยนโยบายฯ มีสูงขึ้น หลังรายงานจีดีพีของไทยไตรมาส 1 ปี 2556 ออกมาไม่สูงตามคาด หลักทรัพย์ 5อันดับแรกที่มีมูลค่าการซื้อขายสูงสุด ได้แก่
TRUE   มูลค่าการซื้อขาย   2,259.88 ล้านบาท  ปิดที่ 10.30 บาท -0.10 บาท หรือ -0.96%
INTUCH มูลค่าการซื้อขาย  1,929.89  ล้านบาท  ปิดที่  94.75  บาท -1 บาท หรือ -1.04% 
SIRI   มูลค่าการซื้อขาย  1,508.99 ล้านบาท ปิดที่  4.34   บาท  +0.10 บาท หรือ 2.36% 
CPALL  มูลค่าการซื้อขาย  1,093.11 ล้านบาท  ปิดที่  44  บาท +0.50  บาท หรือ 1.15% 
MLINK  มูลค่าการซื้อขาย  891.52 ล้านบาท  ปิดที่  5.90  บาท  +0.30 บาท หรือ 5.36 %